ROMÂNIA SE APROBA,





            SE APROBA
PRIMĂRIA MUNICIPIULUI TIMISOARA 



  P R I M A R

DIRECŢIA URBANISM 




Dr. Ing. GHEORGHE CIUHANDU

SERVICIUL PLANIFICARE URBANĂ

Nr.U32006-005142/17.10.2006

REFERAT

privind aprobarea Planului Urbanistic de Detaliu "Construcţie bloc de locuinţe multifamiliale”, Calea Şagului, nr. 29, Timisoara

Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara;


Având în vedere solicitarea înregistrată cu nr. U32006-005142/06.10.2006 privind aprobarea Planului Urbanistic de Detaliu "Construcţie pentru locuinţe multifamiliale”, Calea Şagului nr.29, Timişoara;

Având în vedere prevederile Certificatului de Urbanism nr. 2539/08.05.2006;

Propunem Comisiilor din cadrul Consiliului Local al Municipiului Timisoara analizarea şi avizarea din punct de vedere urbanistic a documentaţiei Plan Urbanistic de Detaliu “Construcţie pentru locuinţe multifamiliale”, Calea Şagului nr.29, Timişoara;
Documentaţia este iniţiată de proprietarul terenurilor, doamna POPA RADOVAN SMARANDA şi a fost elaborată de Birou Individual de Arhitectura  Almajan Titus Gabriel, proiect nr. 12/2006.

Terenul studiat în cadrul P.U.D. este situat în intravilanul municipiului Timişoara, în zona Şagului – Rebreanu. Prin P.U.G. Timişoara pentru acest amplasament este stabilită funcţiunea: zonă rezidenţială, ocupată de locuinţe de tip bloc de locuinţe în regim de înălţime P+4E, P+10E şi case unifamiliale.

Zona studiată, care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş.


Suprafaţa totală studiată în cadrul Planului Urbanistic de Detaliu “Construcţie pentru locuinţe multifamiliale”, Calea Şagului nr.29, Timişoara este de 2707 mp şi este integral proprietatea privată a d-nei Popa Radovan Smaranda, înscrisă în CF nr. 15553, nr. top 29430 în suprafaţă de 2457 mp şi CF nr. 16246 nr. top 29429/2 în suprafata de 250 mp.

Având în vedere că terenul se află într-o zonă cu locuinţe colective şi individuale în care regimul de înălţime variază între P – P+4E până la P+10E, prin P.U.D. “Construcţie pentru locuinţe multifamiliale”, Calea Şagului nr.29, Timişoara se propune să se realizeze un imobil cu locuinţe multifamiliale, în regim de înălţime S+P+3E+penthouse. Acesta va fi amplasat cu retragere la 1.90m faţă de limita de proprietate din N, la 5.00m faţă de limita de proprietate din S, la 3.20 faţă de limita de proprietate din V şi respectiv la 5.96m faţă de limita de proprietate din E. Numărul total de apartamente preconizat a se realiza va fi de 21, iar blocul va fi dotat cu lift pentru persoane, conform normativelor în vigoare.

Indicii de construibilitate:



POT maxim = 40 % - funcţiune mixtă locuinţe colective şi servicii, comerţ



CUT maxim = 3
Regim maxim de înălţime S+P+3E+penthouse


Hmaxim cornişa = 15,0m


Accesul auto pe parcelă se va realiza din str. Liviu Rebreanu, printr-o alee de acces care se va realiza în prelungirea aleei auto exitente ce deserveşte garajele blocurilor învecinate, cu lăţimea de 7,00 m. În curtea interioară sunt dispuse un număr de 21 de locuri de parcare pentru locatari, precum şi accesul maşinilor la demisol, unde sunt asigurate celelalte locuri de parcare necesare funcţiunii alese, conform Aviz Comisia de Circulatie nr.TH2006-004333/19.10.2006 si conform Anexei 2 din Regulamentul Local de Urbanism.

La eliberarea Autorizaţiei de Construire se vor respecta condiţiile impuse prin avizele eliberate de deţinătorii de reţele şi utilităţi publice, care se vor realiza pe cheltuiala beneficiarului.


Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)


Planului Urbanistic de Detaliu "Construcţie bloc de locuinţe multifamiliale”, strada Calea Sagului nr. 29, Timisoara se va integra în Planul Urbanistic General al Municipiului Timişoara şi va avea o valabilitate de 10 ani.


VICEPRIMAR, 





DIRECTOR,


Ing. Dorel Borza 





Arh. Emilian Sorin Ciurariu

CONSILIER,

Ing. Sorina Popa

AVIZAT JURIDIC,


Jr. Mirela Lasuschevici

Red./Dact S.P.
Exemplare 2
